pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 พร้อมด้วยผู้บริหารระดับสูงกระทรวงมหาดไทย ร่วมถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564
วันจันทร์ที่ 5 เมษายน 2564
มท.1 พร้อมด้วยผู้บริหารระดับสูงกระทรวงมหาดไทย ร่วมถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564
มท.1 พร้อมด้วยผู้บริหารระดับสูงกระทรวงมหาดไทย ร่วมถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564
เมื่อวันที่ 2 เม.ย. 64 เวลา 15.30 น. ที่ศาลาสหทัยสมาคม ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นํานายฉัตรชัย พรหามเลิศ ปลัดกระทรวงมหาดไทย พร้อมด้วย คณะผู้บริหารระดับสูงของกระทรวงมหาดไทย อธิบดี และหัวหน้าหน่วยงานรัฐวิสาหกิจในสังกัดกระทรวงมหาดไทย ทูลเกล้าฯ ถวายแจกันดอกไม้และลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2564
รัฐบาลไทย-ข่าวทำเนียบรัฐบาล-ปลัดกระทรวงยุติธรรม มอบหมายให้ผู้ตรวจราชการกระทรวงยุติธรรม ลงพื้นที่จังหวัดนราธิวาส เพื่อติดตามสถานการณ์การแพร่ระบาดโควิด-19 ในเรือนจำจังหวัดนราธิวาส
วันจันทร์ที่ 5 เมษายน 2564
ปลัดกระทรวงยุติธรรม มอบหมายให้ผู้ตรวจราชการกระทรวงยุติธรรม ลงพื้นที่จังหวัดนราธิวาส เพื่อติดตามสถานการณ์การแพร่ระบาดโควิด-19 ในเรือนจําจังหวัดนราธิวาส
ปลัดกระทรวงยุติธรรม มอบหมายให้ผู้ตรวจราชการกระทรวงยุติธรรม ลงพื้นที่จังหวัดนราธิวาส เพื่อติดตามสถานการณ์การแพร่ระบาดโควิด-19 ในเรือนจําจังหวัดนราธิวาส
ในวันจันทร์ที่ ๕ เมษายน ๒๕๖๔ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมได้มอบหมายให้ นายไตรยฤทธิ์ เตมหิวงศ์ ผู้ตรวจราชการกระทรวงยุติธรรม ลงพื้นที่จังหวัดนราธิวาส เพื่อตรวจติดตามสถานการณ์การแพร่ระบาดและแนวทางแก้ไข ควบคุม และแนวทางปฏิบัติการในการป้องกันสถานการณ์การติดเชื้อโควิด -19 โดยประชุมร่วมกับผู้ตรวจราชการกระทรวงสาธารณสุข ผู้บัญชาการเรือนจําจังหวัดนราธิวาส และหน่วยงานในพื้นที่จังหวัดนราธิวาสที่สังกัดกระทรวงยุติธรรม ณ เรือนจําจังหวัดนราธิวาส
รัฐบาลไทย-ข่าวทำเนียบรัฐบาล-การขยายระยะเวลาเปิดรับลงทะเบียนเข้าร่วมโครงการเราชนะ สำหรับประชาชนกลุ่มผู้ที่ต้องการความช่วยเหลือเป็นพิเศษ ครั้งที่ 3
วันจันทร์ที่ 5 เมษายน 2564
การขยายระยะเวลาเปิดรับลงทะเบียนเข้าร่วมโครงการเราชนะ สําหรับประชาชนกลุ่มผู้ที่ต้องการความช่วยเหลือเป็นพิเศษ ครั้งที่ 3
ความคืบหน้าเกี่ยวกับการขยายระยะเวลาเปิดรับลงทะเบียนเข้าร่วมโครงการเราชนะ (โครงการฯ) ครั้งที่ 3 ตามนโยบายของ รมว.คลังสําหรับประชาชนกลุ่มผู้ที่ต้องการความช่วยเหลือเป็นพิเศษซึ่งเป็นผู้ที่อยู่ในภาวะพึ่งพิง ที่ไม่สามารถเดินทางออกจากที่พักอาศัยได้
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าเกี่ยวกับการขยายระยะเวลาเปิดรับลงทะเบียนเข้าร่วมโครงการเราชนะ (โครงการฯ) ครั้งที่ 3 ตามนโยบายของนายอาคม เติมพิทยาไพสิฐ รัฐมนตรีว่าการกระทรวงการคลัง สําหรับประชาชนกลุ่มผู้ที่ต้องการความช่วยเหลือเป็นพิเศษซึ่งเป็นผู้ที่อยู่ในภาวะพึ่งพิง (ผู้สูงอายุ ผู้พิการ ทุพพลภาพ ผู้ป่วยติดเตียง) ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ ระหว่างวันที่ 27 มีนาคม – 9 เมษายน 2564 ว่า ประชาชนที่ลงทะเบียนเข้าร่วมโครงการฯ ในช่วงเวลาดังกล่าว จะทราบผลการคัดกรองคุณสมบัติได้ตั้งแต่วันที่ 28 เมษายน 2564 เป็นต้นไป โดยผู้ผ่านการคัดกรองคุณสมบัติจะได้รับการโอนวงเงินสิทธิ์ จํานวน 7,000 บาท และสามารถใช้จ่ายวงเงินสิทธิ์ผ่านบัตรประจําตัวประชาชนแบบอเนกประสงค์ (Smart Card) ได้ที่ผู้ประกอบการร้านค้าหรือผู้ให้บริการที่เข้าร่วมโครงการฯ ตั้งแต่วันที่ 30 เมษายน – 31 พฤษภาคม 2564
โฆษกกระทรวงการคลังได้แถลงเพิ่มเติมถึงความคืบหน้าของโครงการฯ ณ วันที่ 2 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 70,942 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 104,900 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 11,206 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้น จํานวน 32.5 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 187,048 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3423 3424 3425 3427 และ 3429 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-วธ. เดินหน้าคัด 226 ชุมชนต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour”
วันศุกร์ที่ 23 เมษายน 2564
วธ. เดินหน้าคัด 226 ชุมชนต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour”
วธ. เดินหน้าคัด 226 ชุมชนต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour”
วธ. เดินหน้าคัด 226 ชุมชนต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour” ค้นหาอัตลักษณ์ เสน่ห์ สัญลักษณ์ที่โดดเด่น (Branding) ต่อยอดผลิตภัณฑ์ทางวัฒนธรรม รองรับการท่องเที่ยวชุมชน ฟื้นฟูเศรษฐกิจหลังการแพร่ระบาดโควิด-19
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากการที่กระทรวงวัฒนธรรม (วธ.) มอบหมายให้สํานักงานวัฒนธรรมจังหวัด (สวจ.) ดําเนินการจัดทําโครงการเพื่อขอรับการสนับสนุนงบประมาณการพัฒนาต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน “บวร On Tour” เน้นกิจกรรมตามความต้องการของชุมชนที่ส่งผลให้เกิดการพัฒนาทุกมิติและมีความยั่งยืน จังหวัดละไม่เกิน 3 ชุมชน ขณะนี้ สวจ. ได้เสนอโครงการเพื่อขอรับการสนับสนุนงบประมาณฯ เรียบร้อยแล้ว รวมงบประมาณกว่า 7.7 ล้านบาท ครอบคลุมพื้นที่ชุมชนคุณธรรมเป้าหมาย 226 ชุมชน ทั่วประเทศ โดยช่วงระยะเวลาดําเนินการตั้งแต่เดือนเมษายนถึงกันยายน 2564 โดยให้มีการรายงานผลเป็นระยะ
ปลัดวธ. กล่าวต่อไปว่า ขณะนี้ได้จัดสรรงบประมาณระยะที่ 1 ไปให้ สวจ.ไปแล้ว 39 จังหวัดเพื่อดําเนินการต่อยอดชุมชนคุณธรรม บวร On Tour แล้ว เพื่อนําทุนทางวัฒนธรรมมาต่อยอดให้เกิดคุณค่า และมูลค่าอย่างสร้างสรรค์ จัดทําองค์ความรู้ทางวัฒนธรรม พัฒนาการท่องเที่ยวในชุมชนอย่างเป็นระบบ ค้นหาอัตลักษณ์และเสน่ห์ของชุมชน พัฒนาให้เป็นภาพลักษณ์และสัญลักษณ์ที่โดดเด่นของชุมชน (Branding) เปิดเส้นทางการท่องเที่ยวทางวัฒนธรรมของชุมชนเชื่อมโยงกับชุมชนอื่น หรือจังหวัดใกล้เคียง เกิดการท่องเที่ยวชุมชน เป็นการกระตุ้นเศรษฐกิจท้องถิ่น หรือเศรษฐกิจชุมชนให้มีความเข้มแข็งอย่างยั่งยืน ฟื้นฟูเศรษฐกิจชุมชนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
นอกจากนี้ยังเป็นการส่งเสริมและพัฒนาต่อยอดผลิตภัณฑ์ทางวัฒนธรรม รองรับการท่องเที่ยวชุมชน ปรับปรุงภูมิทัศน์ ทําสื่อประชาสัมพันธ์และช่องทางการตลาด สร้างรายได้ให้แก่ชุมชน รวมไปถึงบูรณาการ การทํางานร่วมกันของทุกภาคส่วน เช่น สํานักงานการท่องเที่ยวและกีฬาจังหวัด สํานักงานประชาสัมพันธ์จังหวัด สํานักงานพัฒนาชุมชนจังหวัด สํานักงานศึกษาธิการจังหวัด สํานักงานพระพุทธศาสนาจังหวัด สํานักงานสาธารณสุขจังหวัด หน่วยงานภาครัฐ ภาคเอกชน และภาคประชาชนในพื้นที่ เกิดการแลกเปลี่ยนเรียนรู้ในการขับเคลื่อนชุมชนคุณธรรมฯ บวร On Tour ถือเป็นการนําหลักการ “บวร” (บ้าน วัด โรงเรียน/ราชการ) มาเป็นพลังในการขับเคลื่อนสังคมไทยให้เป็นสังคมคุณธรรม ต่อยอดทุนทางวัฒนธรรมสร้างมูลค่าเพิ่มทางเศรษฐกิจ เกิดชุมชนมีความเข้มแข็งและมีความยั่งยืนตามรอยศาสตร์พระราชา
รัฐบาลไทย-ข่าวทำเนียบรัฐบาล-อภ.แจง วัคซีนซิโนแวคทุกงวดไม่หมดอายุ เป็นเพียงการอนุญาตของ อย. ภายใน 6 เดือน ตามเอกสารที่บริษัทขอขึ้นทะเบียน
วันศุกร์ที่ 23 เมษายน 2564
อภ.แจง วัคซีนซิโนแวคทุกงวดไม่หมดอายุ เป็นเพียงการอนุญาตของ อย. ภายใน 6 เดือน ตามเอกสารที่บริษัทขอขึ้นทะเบียน
องค์การเภสัชกรรม แจงวัคซีนซิโนแวคทุกล็อตไม่หมดอายุ ที่ระบุวันหมดอายุยา 6 เดือนนับจากวันที่ผลิต เป็นการอนุญาตของ อย. เป็นแบบมีเงื่อนไขในสถานการณ์ฉุกเฉินที่มีการระบาดใหญ่ของโรค ขอความร่วมมือหลีกเลี่ยงการติดสติกเกอร์ทับหรือแก้ไขข้อมูลบนกล่องบรรจุวัคซีนท
องค์การเภสัชกรรม แจงวัคซีนซิโนแวคทุกล็อตไม่หมดอายุ ที่ระบุวันหมดอายุยา 6 เดือนนับจากวันที่ผลิต เป็นการอนุญาตของ อย. เป็นแบบมีเงื่อนไขในสถานการณ์ฉุกเฉินที่มีการระบาดใหญ่ของโรค ขอความร่วมมือหลีกเลี่ยงการติดสติกเกอร์ทับหรือแก้ไขข้อมูลบนกล่องบรรจุวัคซีนที่อาจทําให้เกิดความสับสน พร้อมส่งหนังสือทําความเข้าใจกับโรงพยาบาลทุกแห่ง
บ่ายวันนี้ (23 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019 กระทรวงสาธารณสุขจ.นนทบุรีนายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม (อภ.) กล่าวว่า จากกรณีมีการแชร์ในสื่อโซเซียลมีความเข้าใจคลาดเคลื่อนเรื่องวันหมดอายุยาของวัคซีนซิโนแวคที่นําเข้าจากประเทศจีนนั้น ประเทศไทยได้นําเข้าวัคซีนซิโนแวค 2 ล้านโดส รอบแรก 2 แสนโดส ,รอบที่ 2 จํานวน 8 แสนโดส, รอบที่ 3 จํานวน 1 ล้านโดส และจะได้รับที่สั่งซื้อเพิ่มอีก 5 แสนโดส ในวันพรุ่งนี้ โดยในรอบแรกกล่องบรรจุวัคซีนจากบริษัทผู้ผลิต ระบุวันหมดอายุ 3 ปีนับจากวันผลิต และเนื่องจากการขึ้นทะเบียนจากสํานักงานคณะกรรมการอาหารและยา (อย.) เป็นแบบมีเงื่อนไขในสถานการณ์ฉุกเฉินที่มีการระบาดใหญ่ของโรค ได้พิจารณากําหนดอายุยาไว้ที่ 6 เดือนนับจากวันที่ผลิตในรอบ 2 อภ.จึงได้ประสานให้บริษัทผู้ผลิตเปลี่ยนวันหมดอายุยาให้ตรงตามที่ อย.อนุญาต ส่วนรอบที่ 3 และต่อ ๆ ไป เนื่องจากทั่วโลกมีความต้องการวัคซีนจํานวนมากบริษัทซิโนแวคจึงจัดทํากล่องที่มีลักษณะทั่วไปให้สามารถจัดส่งให้กับประเทศต่าง ๆ อย่างรวดเร็ว มีวันหมดอายุ 3 ปีนับจากวันผลิต ทาง อภ.จึงได้แก้ไขโดยจัดทําฉลากสติ๊กเกอร์ติดข้างกล่อง 3 ด้าน และด้านที่ 4 มีคิวอาร์โค้ดที่แสดงเอกสารกํากับการใช้ยา และวันหมดอายุ ซึ่งสติ๊กเกอร์ดังกล่าวได้รับการอนุญาตจาก อย.
“วัคซีนทุกรุ่นที่นําเข้าไม่หมดอายุ ได้ผ่านการส่งตรวจรับรองรุ่นการผลิตจากกรมวิทยาศาสตร์การแพทย์ก่อนการกระจายวัคซีนให้ผู้บริโภค จึงมั่นใจได้ว่าคุณภาพวัคซีนได้ตามมาตรฐาน ความสับสนมีเฉพาะรอบ 8 แสนโดสเท่านั้นที่ทางจีนพิมพ์ให้ 6 เดือน ในงวดถัด ๆ ไปหากมีกรณีที่การพิมพ์อายุยาบนกล่อง 3 ปีจากผู้ผลิต อภ. จะแก้ไขโดยการติดสติกเกอร์วันหมดอายุปิดทับบนกล่อง ให้เป็น 6 เดือนนับจากวันที่ผลิตตามที่ได้รับอนุมัติทะเบียนจาก อย. และจะแจ้งไปยังโรงพยาบาลให้เกิดความเข้าใจตรงกัน” ผู้อํานวยการองค์การเภสัชกรรมกล่าว
ด้านภญ.ศิริกุล เมธีวีรังสรรค์ รองผู้อํานวยการองค์การเภสัชกรรม เปิดเผยว่า ในสถานการณ์ที่เร่งด่วนนั้นองค์การฯ ได้จัดทําสติกเกอร์QR Code ไว้ที่ข้างกล่องวัคซีน สําหรับให้สถานพยาบาล สแกนดูข้อมูล เอกสารกํากับยาซึ่งได้ระบุอายุวัคซีน 6 เดือน อีกทั้งวัคซีนดังกล่าวต้องเก็บที่อุณหภูมิ 2-8oC ตลอดเวลา ทําให้ไม่สามารถติดสติกเกอร์ที่ขวดวัคซีนในกล่อง เนื่องจากจะทําให้ระดับค่าของอุณหภูมิไม่คงที่ ส่วนกรณีข่าวในโซเชียลมีรูปแบบบรรจุภัณฑ์ที่ข้างกล่องมีสติ๊กเกอร์เพิ่ม หรือแก้ไขตัวเลขวันหมดอายุนั้น ไม่ได้เป็นการแก้ไขจากองค์การเภสัชกรรม และขอความร่วมมือหลีกเลี่ยงการติดสติกเกอร์ทับหรือแก้ไขข้อมูลบนกล่องบรรจุวัคซีนที่อาจทําให้เกิดความสับสนได้
**********************************23 เมษายน 2564
รัฐบาลไทย-ข่าวทำเนียบรัฐบาล-สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติย  ราชนารี
วันศุกร์ที่ 23 เมษายน 2564
สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติย  ราชนารี
พระราชทานกําลังใจให้ แพทย์ พยาบาลและเจ้าหน้าที่ทางการแพทย์ พร้อมส่งความปรารถนาดีไปยังประชาชนชาวไทยและหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-“ปลัดเกษตรฯ” เตือนผู้ใช้บริการร้านกาแฟมวลชน สาขาถ.วิสุทธิกษัตริย์  16 และ 19 เม.ย.64 อาจเป็นกลุ่มเสี่ยง
วันศุกร์ที่ 23 เมษายน 2564
“ปลัดเกษตรฯ” เตือนผู้ใช้บริการร้านกาแฟมวลชน สาขาถ.วิสุทธิกษัตริย์  16 และ 19 เม.ย.64 อาจเป็นกลุ่มเสี่ยง
“ปลัดเกษตรฯ” เตือนผู้ใช้บริการร้านกาแฟมวลชน สาขาถ.วิสุทธิกษัตริย์  16 และ 19 เม.ย.64 อาจเป็นกลุ่มเสี่ยง ย้ํากระทรวงฯ ยังเปิดทําการปกติ และสั่ง WFH 80% คุมเข้มมาตรการป้องกันอย่างเต็มกําลัง
ดร.ทองเปลวกองจันทร์ปลัดกระทรวงเกษตรและสหกรณ์ในฐานะผู้อํานวยการศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา2019 (COVID-19)กระทรวงเกษตรและสหกรณ์เปิดเผยถึงความคืบหน้ากรณีพบพนักงานร้านกาแฟมวลชนสาขากระทรวงเกษตรและสหกรณ์ซึ่งตั้งอยู่บริเวณประตูทางออกด้านถนนวิสุทธิกษัตริย์ติดเชื้อไวรัสโควิค-19จํานวน1รายว่าล่าสุดวันนี้(23เม.ย.)พบผู้ติดเชื้อไวรัสโควิค-19เพิ่มจํานวน2รายซึ่งเป็นพนักงานของร้านกาแฟมวลชนโดยรายแรกทราบผลวันจันทร์ที่19เมษายน2564หลังจากทราบผลทางร้านได้ปิดทําการทันทีเวลา10.00น.พร้อมฉีดพ่นยาฆ่าเชื้อเวลา19.00น.และให้พนักงานในร้านกาแฟมวลชนทุกคนไปตรวจร่างกายและกักตัวต่อมาทราบผลวันศุกร์ที่23เมษายน2564พบพนักงานติดเชื้อไวรัสโควิค-19เพิ่มจํานวน2รายทางร้านจึงปิดให้บริการตั้งแต่วันที่23 – 30เมษายน2564
ดังนั้นเพื่อเป็นการป้องกันและควบคุมจํากัดการแพร่ระบาดของโรคติดเชื้อไวรัสโคโรนา2019 (COVID-19)กระทรวงเกษตรและสหกรณ์จึงกําหนดมาตรการป้องกันดังต่อไปนี้
1.กรณีบุคลากร/เจ้าหน้าที่ที่ใช้บริการร้านกาแฟมวลชนสาขากระทรวงเกษตรและสหกรณ์ในวันที่16และ19เมษายน2564ให้สังเกตอาการและปฏิบัติราชการที่บ้าน(Work from Home) 14วันซึ่งในส่วนของสํานักงานปลัดกระทรวงเกษตรและสหกรณ์ได้เน้นย้ําให้ข้าราชการและบุคลากรปฏิบัติราชการที่บ้าน(Work from Home)ร้อยละ80โดยพิจารณาให้มีบุคลากรเข้ามาปฏิบัติราชการ
ที่สํานักงานเท่าที่จําเป็นจนถึงวันที่5พฤษภาคม2564และขอให้ปรับการประชุมเป็นออนไลน์ทั้งหมด
2.มาตรการเข้มงวดเพิ่มเติมได้แก่2.1)การเข้า-ออกให้มีการตรวจอย่างเข้มงวดณจุดตรวจหน้าประตู2.2)การรับ-ส่งสินค้าทุกกรณีให้รับส่งของที่ป้อมยามหน้าประตู1และ2.3)โรงอาหารจํากัดที่นั่งเฉพาะผู้มาติดต่อจากภายนอกเท่านั้น
“อย่างไรก็ตามเพื่อเป็นการป้องกันและควบคุมจํากัดการแพร่ระบาดของโรคติดเชื้อไวรัสโคโรนา2019 (COVID-19)กระทรวงเกษตรและสหกรณ์อย่างเข้มข้นจึงขอแจ้งข้อมูลไปยังหน่วยงานโดยรอบและผู้ที่มาใช้บริการร้านกาแฟมวลชนสาขากระทรวงเกษตรและสหกรณ์เมื่อวันที่16และ19เมษายน2564อาจเข้าข่ายเป็นผู้มีความเสี่ยงเนื่องจากใกล้ชิดผู้ติดเชื้อจึงขอความร่วมมือปฏิบัติตามมาตรการอย่างเคร่งครัดทั้งนี้กระทรวงเกษตรฯยังเปิดทําการปกติโดยดําเนินการตามมาตรการป้องกันอย่างเต็มกําลังในทุกทางเพื่อป้องกันการแพร่ของเชื้อ”ปลัดกระทรวงเกษตรและสหกรณ์กล่าว.
รัฐบาลไทย-ข่าวทำเนียบรัฐบาล-บริษัท ขนส่ง จำกัด เน้นย้ำผู้โดยสารที่เดินทางด้วยรถโดยสารสาธารณะ ต้องสวมหน้ากากอนามัย เว้นระยะห่าง สแกนไทยชนะ
วันศุกร์ที่ 23 เมษายน 2564
บริษัท ขนส่ง จํากัด เน้นย้ําผู้โดยสารที่เดินทางด้วยรถโดยสารสาธารณะ ต้องสวมหน้ากากอนามัย เว้นระยะห่าง สแกนไทยชนะ
รวมทั้งเพิ่มความถี่ในการดูแลทําความสะอาดภายในสถานีขนส่ง และบนรถโดยสารก่อนนํามาวิ่งให้บริการ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม กล่าวว่า จากสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ที่ยังมีการแพร่ระบาดในขณะนี้ และมีจํานวนผู้ติดเชื้อเพิ่มขึ้น บริษัท ขนส่ง จํากัด (บขส.) มีความห่วงใยผู้ใช้บริการที่จําเป็นต้องเดินทางด้วยรถโดยสารสาธารณะ จึงได้สั่งกําชับให้เจ้าหน้าที่เพิ่มความเข้มงวดในการคัดกรองผู้ใช้บริการ และให้ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ของสาธารณสุขอย่างเคร่งครัด รวมทั้งเพิ่มความถี่ในการดูแลทําความสะอาดภายในสถานีขนส่ง และบนรถโดยสารก่อนนํามาวิ่งให้บริการ
นอกจากนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self - Quarantine) อย่างเคร่งครัด เพื่อลดการแพร่ระบาดในวงกว้าง
แม้ปัจจุบันจะมีผู้โดยสารใช้บริการลดลงจากปกติ (เที่ยวไป-กลับ) วันละประมาณกว่า 50,000 คน เหลือวันละประมาณกว่า 30,000 คน แต่ บขส. ยังคงยกระดับมาตรการเฝ้าระวังและป้องกันการแพร่ระบาดภายในสถานีขนส่งผู้โดยสาร และบนรถโดยสารขั้นสูงสุด เพื่อป้องกันการแพร่ระบาด และสร้างความมั่นใจให้ผู้ใช้บริการ
สอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงเกษตรฯ ตั้งเป้าหมายผู้นำการผลิตและการค้ากาแฟคุณภาพในภูมิภาคอาเซียน
วันศุกร์ที่ 23 เมษายน 2564
กระทรวงเกษตรฯ ตั้งเป้าหมายผู้นําการผลิตและการค้ากาแฟคุณภาพในภูมิภาคอาเซียน
กระทรวงเกษตรฯ ตั้งเป้าหมายผู้นําการผลิตและการค้ากาแฟคุณภาพในภูมิภาคอาเซียน
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 2/2564 ณ ห้องประชุม 123 กระทรวงเกษตรและสหกรณ์ โดยมีผู้เข้าร่วมประชุม ประกอบด้วย นายสมบัติ ตงเต๊า รองอธิบดีกรมวิชาการเกษตร ผู้แทนสถาบันวิจัยพืชสวน ผู้แทนกรมส่งเสริมการเกษตร ผู้แทนสํานักงานเศรษฐกิจการเกษตร ผู้แทนสํานักงานมาตรฐานสินค้าเกษตรและอาหารแห่งชาติ ผู้แทนสํานักงบประมาณ ผู้แทนกรมการค้าต่างประเทศ สมาคมพืชสวนแห่งประเทศไทย สมาคมกาแฟไทย สมาคมกาแฟและชาไทย และคณะทํางานที่เกี่ยวข้องเข้าร่วมประชุม ที่ประชุมได้พิจารณาการทบทวนประกาศกระทรวงพาณิชย์ เรื่อง การส่งกาแฟออกไปนอกราชอาณาจักร โดยปรับปรุงรายละเอียดเพื่อให้เกิดความคล่องตัวในการดําเนินงาน และช่วยแก้ไขปัญหาการจําหน่ายเมล็ดกาแฟดิบอะราบิกาผสมกาแฟดิบโรบัสตาในภาคใต้ พร้อมทั้งพิจารณาการนําเข้าเมล็ดกาแฟดิบ กาแฟคั่ว กาแฟสําเร็จรูปและกาแฟสําเร็จรูปผสม ปี 2564
รองปลัดกระทรวงเกษตรและสหกรณ์ กล่าวว่า เนื่องจากสถานการณ์แพร่การระบาดของโรคติดเชื้อไวรัสโคโรน่า 2019 ที่ส่งผลกระทบต่อการส่งออกเนื่องจากปัญหาเรื่องการขนส่งสินค้า ดังนั้น เพื่อเป็นการลดผลกระทบดังกล่าวให้ได้มากที่สุด ผู้ผลิตต้องปรับตัวตลอดห่วงโซ่การผลิต อีกทั้ง ปัจจุบันพฤติกรรมการบริโภคกาแฟทั่วโลกได้เปลี่ยนไป โดยให้ความสําคัญกับคุณภาพของสินค้า การไม่ทําลายสิ่งแวดล้อมและอยู่ร่วมกับชุมชนเพื่อให้เกิดความยั่งยืน ที่ประชุมจึงมอบหมายให้กรมวิชาการเกษตรเป็นหน่วยงานหลักในการทบทวนแผนยุทธศาสตร์กาแฟ เพื่อให้ทันต่อแนวโน้มสถานการณ์โลกที่เปลี่ยนแปลงโดยมีเป้าหมาย เป็นผู้นําการผลิตและการค้ากาแฟคุณภาพในภูมิภาคอาเซียน
นอกจากนี้ กรมวิชาการเกษตรได้ประชาสัมพันธ์ การประกวดสุดยอดกาแฟไทย ปี 2564 เพื่อรณรงค์และส่งเสริมเกษตรกรผู้ปลูกกาแฟให้ตระหนักถึงความสําคัญของการปลูกกาแฟให้ได้ผลผลิตที่มีคุณภาพและแสดงถึงอัตลักษณ์กาแฟไทยโดยผู้ชนะจะได้รับถ้วยรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี.
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 23 เมษายน 2564
วันศุกร์ที่ 23 เมษายน 2564
ความคืบหน้าของโครงการเราชนะ ณ วันที่ 23 เมษายน 2564
ความคืบหน้าของโครงการเราชนะ ณ วันที่ 23 เมษายน 2564 ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,345 ล้านบาท
ความคืบหน้าของโครงการเราชนะ (โครงการฯ) ณ วันที่ 23 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,345 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 113,605 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 14,421 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 201,371 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122
รัฐบาลไทย-ข่าวทำเนียบรัฐบาล-รมว.ทส. “วราวุธ” ลงพื้นที่ตรวจติดตามระบบผลิต “น้ำแร่ห้วยกระเจา” วอนชาวบ้านช่วยกันดูแลให้ระบบมีประสิทธิภาพต่อเนื่อง
วันศุกร์ที่ 23 เมษายน 2564
รมว.ทส. “วราวุธ” ลงพื้นที่ตรวจติดตามระบบผลิต “น้ําแร่ห้วยกระเจา” วอนชาวบ้านช่วยกันดูแลให้ระบบมีประสิทธิภาพต่อเนื่อง
รมว.ทส. “วราวุธ” ลงพื้นที่ตรวจติดตามระบบผลิต “น้ําแร่ห้วยกระเจา” วอนชาวบ้านช่วยกันดูแลให้ระบบมีประสิทธิภาพต่อเนื่อง
รมว.ทส. “วราวุธ” ลงพื้นที่ตรวจติดตามระบบผลิต “น้ําแร่ห้วยกระเจา” วอนชาวบ้านช่วยกันดูแลให้ระบบมีประสิทธิภาพต่อเนื่อง
วันนี้​ (23 เมษายน​ 2564) เวลา 14.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.) พร้อมด้วยนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.) และผู้บริหารกระทรวงฯ ลงพื้นที่ตรวจติดตามระบบผลิต “น้ําแร่โซดาห้วยกระเจา” ภายใต้โครงการศึกษา สํารวจ และรูปแบบการพัฒนาน้ําบาดาลจากแหล่งกักเก็บน้ําในหินแข็งระดับลึก ในพื้นที่ธรณีวิทยาโครงสร้างซับซ้อน ณ บ้านทุ่งคูณ หมู่ที่ 19 ต.ห้วยกระเจา อ.ห้วยกระเจา จ.กาญจนบุรี โดยมีนายสมหวัง บุญระยอง รองผู้ว่าราชการจังหวัดกาญจนบุรี พร้อมหน่วยงานในพื้นที่ให้การต้อนรับ
โดย นายวราวุธ ได้กล่าวกับชาวบ้านห้วยกระเจาว่า ระบบผลิตน้ําที่ได้รับงบประมาณมาดําเนินการในพื้นที่ห้วยกระเจา จนทําให้พื้นที่นี้มีน้ํากินน้ําใช้ตลอดทั้งปี เป็นระบบที่ดีที่สุด และถือได้ว่าเป็นระบบขนาดใหญ่ที่สุดของประเทศไทยในขณะนี้ ดังนั้น เมื่อเรามีระบบที่ดีแล้ว สิ่งที่ต้องดําเนินการต่อไปคือ เมื่อส่งมอบระบบให้กับพื้นที่แล้ว หน่วยงานท้องถิ่นต้องเตรียมความพร้อมในการดูแล บํารุงรักษาให้ระบบมีประสิทธิภาพอย่างต่อเนื่อง อีกทั้งต้องทําความเข้าใจ และให้ความรู้กับประชาชนในพื้นที่ให้ช่วยกันดูแลรักษาระบบที่มีร่วมกันด้วย
รัฐบาลไทย-ข่าวทำเนียบรัฐบาล-ประกาศธนาคารอาคารสงเคราะห์ กรณีพนักงาน 1 ราย ติดเชื้อ COVID-19
วันศุกร์ที่ 23 เมษายน 2564
ประกาศธนาคารอาคารสงเคราะห์ กรณีพนักงาน 1 ราย ติดเชื้อ COVID-19
ธอส.ได้รับรายงานว่า มีพนักงานของธนาคารจํานวน 1 ราย ปฏิบัติงานอยู่ที่ศูนย์บริการสินเชื่อนครหลวง ฝ่ายสนับสนุนสาขานครหลวง อาคาร 2 ชั้น 2 ธนาคารอาคารสงเคราะห์ สํานักงานใหญ่ ได้รับการแจ้งยืนยันผลการตรวจจากแพทย์ว่า “ติดเชื้อ COVID-19”
ธนาคารอาคารสงเคราะห์ ได้รับรายงานว่า ในวันนี้ (วันศุกร์ที่ 23 เมษายน 2564) มีพนักงานของธนาคารจํานวน 1 ราย ปฏิบัติงานอยู่ที่ศูนย์บริการสินเชื่อนครหลวง ฝ่ายสนับสนุนสาขานครหลวง อาคาร 2 ชั้น 2 ธนาคารอาคารสงเคราะห์ สํานักงานใหญ่ ได้รับการแจ้งยืนยันผลการตรวจจากแพทย์ว่า “ติดเชื้อ COVID-19” โดยคาดว่าติดเชื้อจากคู่สมรสซึ่งเป็นผู้ป่วยที่พึ่งได้รับแจ้งผลยืนยันว่าติดเชื้อเมื่อวันพุธที่ 21 เมษายน 2564 จึงเดินทางไปตรวจหาเชื้อเมื่อวันพฤหัสบดีที่ 22 เมษายน 2564 ทั้งนี้ พนักงานรายดังกล่าว ลาพักผ่อนตั้งแต่วันที่ 7-12 เมษายน 2564 และปัจจุบันอยู่ระหว่างการปฏิบัติงานที่บ้าน (Work from Home) ในระหว่างวันที่ 16-23 เมษายน 2564 ตามมาตรการลดความเสี่ยง การแพร่ระบาดของ COVID-19 ของธนาคาร จึงไม่ได้เกี่ยวข้องกับการให้บริการลูกค้าในช่วงเวลานี้แต่อย่างใด
เพื่อความปลอดภัยของลูกค้าและผู้ปฏิบัติงาน และป้องกันไม่ให้เกิดการแพร่ระบาด ธนาคารจึงดําเนินการตามมาตรการความปลอดภัยภายในอาคารสํานักงาน ตามแนวทางของกรมควบคุมโรค กระทรวงสาธารณสุข และส่วนอื่น ๆ ที่เกี่ยวข้องดังต่อไปนี้
1.พนักงานที่ติดเชื้อ COVID-19 เข้ารักษาตัวที่โรงพยาบาล ปัจจุบันอยู่ระหว่างรอเข้ารับการรักษา และจัดทํา Timeline เรียบร้อยแล้ว
2.พนักงานธนาคารที่สัมผัสใกล้ชิดกับพนักงานที่ติดเชื้อ ซึ่งเดินทางเข้ามาที่ศูนย์บริการสินเชื่อนครหลวง เมื่อวันพฤหัสบดีที่ 15 วันเสาร์ที่ 17 และวันอาทิตย์ที่ 18 เมษายน 2564 (เป็นวันหยุดและธนาคารปิดทําการทั้ง 3 วัน) ให้ตรวจหาเชื้อ กักตัวในสถานที่พักอาศัย และ Work from Home เป็นระยะเวลา 14 วัน พร้อมติดตามสังเกตอาการอย่างใกล้ชิด
3.ปิดศูนย์บริการสินเชื่อนครหลวง ฝ่ายสนับสนุนสาขานครหลวง อาคาร 2 ชั้น 2 ธนาคารอาคารสงเคราะห์ สํานักงานใหญ่ เป็นระยะเวลา 2 วัน เพื่อทําความสะอาดแบบ Big cleaning ด้วยการฉีดพ่นฆ่าเชื้อ ตามแนวทางของกระทรวงสาธารณสุข รวมถึงในพื้นที่ส่วนกลาง อาทิ ลิฟต์ จุดสัมผัส รวมถึงจุดให้บริการลูกค้า
4.รายงานเรื่องดังกล่าวให้กระทรวงสาธารณสุข และธนาคารแห่งประเทศไทยรับทราบ
ทั้งนี้ ธนาคารอาคารสงเคราะห์ ได้ปฏิบัติตามมาตรการป้องกันกรณีการแพร่ระบาดของ COVID-19 อย่างเคร่งครัด เพื่อลดความเสี่ยงในการแพร่ระบาดทั้งในสํานักงานใหญ่ และที่ทําการสาขาทุกแห่งทั่วประเทศ อาทิ กําหนดให้ทุกฝ่าย มีสัดส่วนพนักงาน Work from Home เป็นจํานวน 50-90% ของจํานวนพนักงานทั้งหมดในฝ่าย รักษาระยะห่างตามหลัก Social Distancing จํากัดจํานวนลูกค้าที่เข้าใช้บริการเพื่อลดความแออัด จัดเตรียมเจลแอลกอฮอล์ล้างมือ และเพิ่มความถี่ของการทําความสะอาดบริเวณที่ลูกค้าใช้บริการ สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
ฝ่ายสื่อสารองค์กร
ประกาศ ณ วันที่ 23 เมษายน 2564 เวลา 16.00 น.
รัฐบาลไทย-ข่าวทำเนียบรัฐบาล-รมว.ทส. แถลงความมุ่งมั่นของไทยในการประชุม Leaders Summit on Climate
วันศุกร์ที่ 23 เมษายน 2564
รมว.ทส. แถลงความมุ่งมั่นของไทยในการประชุม Leaders Summit on Climate
รมว.ทส. แถลงความมุ่งมั่นของไทยในการประชุม Leaders Summit on Climate
รมว.ทส. แถลงความมุ่งมั่นของไทยในการประชุม Leaders Summit on Climate
วันที่ ๒๒ เมษายน ๒๕๖๔ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุม Leaders Summit on Climate ผ่านสื่ออิเล็กทรอนิกส์ ซึ่งสหรัฐอเมริกาในฐานะประเทศเจ้าภาพจัดการประชุมได้เชิญประเทศต่างๆ กว่า ๔๐ ประเทศทั่วโลกเข้าร่วม โดย Joe Baiden ประธานาธิบดีสหรัฐอเมริกาได้กล่าวเชิญชวนให้ทุกประเทศแสดงความมุ่งมั่นและเพิ่มความทะเยอทะยานร่วมกันเพื่อรักษาระดับอุณหภูมิของโลกไม่ให้เกินกว่า ๑.๕ องศาเซลเซียส และเพื่อส่ง message ไปยังการประชุมสมัชชาภาคีอนุสัญญาสหประชาชาติว่าด้วยการเปลี่ยนแปลง สมัยที่ ๒๖ (UNFCCC COP 26) ที่สหราชอาณาจักรในเดือนพฤศจิกายน ๒๕๖๔ ทั้งนี้ ผู้นําทั่วโลกได้ให้คํามั่นเพื่อที่จะปล่อยก๊าซเรือนกระจกเป็นศูนย์ (Net Zero Emission) ภายในปี ค.ศ. ๒๐๕๐
ในโอกาสนี้ รัฐมนตรีฯ วราวุธ ได้เข้าร่วมการเสวนาระดับรัฐมนตรีในหัวข้อ Climate Adaptation and Resilience เรื่องการปรับตัวและรับมือกับการเปลี่ยนแปลงสภาพภูมิอากาศ เพื่อให้ประเทศที่มีการดําเนินการที่โดดเด่นในด้านการปรับตัวและการรับมือต่อการเปลี่ยนแปลงสภาพภูมิอากาศ ได้มานําเสนอแนวคิดและแลกเปลี่ยนการดําเนินการของประเทศต่อประชาคมโลก ภายใต้ ๓ ประเด็นหลัก (Theme) ได้แก่ ความมั่นคงทางอาหาร (Food Security) การจัดการน้ํา (Water Management) และ ผลกระทบต่อมนุษย์ (Human Impacts) ทั้งนี้ นอกจากประเทศไทยแล้ว ยังมีรัฐมนตรีประเทศต่างๆ เข้าร่วมการเสวนา ได้แก่ ราชอาณาจักรเนเธอร์แลนด์ สาธารณรัฐหมู่เกาะฟิจิ ราชอาณาจักรโมร็อกโก สาธารณรัฐอิสลามปากีสถาน ไอร์แลนด์ รัฐกาตาร์ สาธารณรัฐรวันดา และสาธารณรัฐโปรตุเกส ซึ่ง รัฐมนตรีฯ วราวุธ ได้นําเสนอการดําเนินงานของประเทศไทย ด้านการเปลี่ยนแปลงสภาพภูมิอากาศ โดยเฉพาะในประเด็นด้านการเกษตรและความมั่นคงทางอาหาร ใน ๔ หัวข้อหลัก ประกอบด้วย
๑) ภาพรวมของผลกระทบด้านการเปลี่ยนแปลงสภาพภูมิอากาศต่อประเทศไทย รวมถึงการดําเนินงานและการกําหนดนโยบายที่เกี่ยวข้อง
๒) การดําเนินงานด้านการปรับตัวต่อการเปลี่ยนแปลงสภาพภูมิอากาศในสาขาเกษตรและความมั่นคงทางอาหาร ที่ประเทศไทยได้น้อมนําเอาศาสตร์พระราชา ปรัชญาเศรษฐกิจพอเพียง ของในหลวงรัชกาลที่ ๙
มาเป็นหลักในการดําเนินงาน โดยยกตัวอย่างโครงการ Rice NAMA ภายใต้ความร่วมมือของ ทส. กับกระทรวงเกษตรและสหกรณ์ ในการปลูกข้าวแบบคาร์บอนต่ําประกอบการเสวนา
๓) ความก้าวหน้าการดําเนินงานด้านการเปลี่ยนแปลงสภาพภูมิอากาศของประเทศไทย อาทิ การจัดทํายุทธศาสตร์ระยะยาวของประเทศ แบบปล่อยก๊าซเรือนกระจกต่ํา และร่างพระราชบัญญัติว่าด้วยการเปลี่ยนแปลงสภาพภูมิอากาศที่ผ่านความเห็นชอบของคณะกรรมการนโยบายการเปลี่ยนแปลงสภาพภูมิอากาศแห่งชาติแล้ว
และ ๔) การแสดงความตั้งใจของประเทศในการร่วมมือกับนานาประเทศในการดําเนินงานด้านการเปลี่ยนแปลงสภาพภูมิอากาศเพื่อให้บรรลุเป้าหมายของความตกลงปารีส รวมทั้งบทบาทของไทยในเวที ASEAN และ APEC ในการขับเคลื่อนการทํางานด้านการเปลี่ยนแปลงสภาพภูมิอากาศ และเศรษฐกิจหมุนเวียน (BCG) เป็นประเด็นสําคัญในการส่งเสริมการเติบโตทางเศรษฐกิจระดับภูมิภาคด้วย
#MNRE #ONEP #TGO #สผ. #อบก. #UNFCCC #COP26 #ASEAN #ประชุมLeadersSummitonClimate #เศรษฐกิจหมุนเวียน #ความตกลงปารีส #ก๊าซเรือนกระจกเป็นศูนย์ #ปรัชญาเศรษฐกิจพอเพียง #NetZeroEmission
รัฐบาลไทย-ข่าวทำเนียบรัฐบาล- “วราวุธ” ติดตามการดำเนินงานขับเคลื่อน “ไทยไปด้วยกัน” พื้นที่ สุพรรณบุรี นครปฐม
วันศุกร์ที่ 23 เมษายน 2564
“วราวุธ” ติดตามการดําเนินงานขับเคลื่อน “ไทยไปด้วยกัน” พื้นที่ สุพรรณบุรี นครปฐม
“วราวุธ” ติดตามการดําเนินงานขับเคลื่อน “ไทยไปด้วยกัน” พื้นที่ สุพรรณบุรี นครปฐม
“วราวุธ” ติดตามการดําเนินงานขับเคลื่อน “ไทยไปด้วยกัน” พื้นที่ สุพรรณบุรี นครปฐม
วันนี้ (23 เมษายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมมอบนโยบายและติดตามการจัดทําโครงการพัฒนาและเสริมสร้างความเข้มแข็งของเศรษฐกิจฐานราก ของคณะกรรมการขับเคลื่อนไทยไปด้วยกันระดับจังหวัด (จังหวัดสุพรรณบุรี และจังหวัดนครปฐม) ร่วมกับ นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยผู้บริหารระดับสูงของกระทรวงฯ และนายบุญชอบ สุทธมนัสวงษ์ หัวหน้าผู้ตรวจราชการกระทรวงฯ ในฐานะเลขานุการ คณะทํางานขับเคลื่อนไทยไปด้วยกันฯ เข้าร่วมประชุม และมีนายณัฐภัทร สุวรรณประทีป ผู้ว่าราชการจังหวัดสุพรรณบุรี พร้อมด้วยหน่วยงานในพื้นที่ ให้การต้อนรับ ณ ห้องประชุมศาลากลางจังหวัดสุพรรณบุรี และประชุมผ่านระบบการประชุมทางไกล Video Conference
โดยในการประชุมได้มีการนําเสนอแผนงานพัฒนาและเสริมสร้างความเข้มแข็งของเศรษฐกิจฐานราก ของคณะกรรมการขับเคลื่อนไทยไปด้วยกันระดับจังหวัด ของ จ.สุพรรณบุรี และ จ.นครปฐม โดยรองผู้ว่าราชการจังหวัดสุพรรณบุรี (นายชูชีพ พงษ์ไชย) และรองผู้ว่าราชการจังหวัดนครปฐม (นายธนิศร์ วงศ์ปิยะสถิตย์) และในโอกาสนี้ นายวราวุธ ได้มอบนโยบายเพื่อเป็นแนวทางในการจัดทําแผนงานดังกล่าว โดยขอให้ทั้ง 2 จังหวัดพิจารณาแผนงานโครงการที่สามารถทําได้จริง เกิดประโยชน์กับประชาชนในพื้นที่ และคุ้มค่ากับงบประมาณของแผ่นดิน
ทั้งนี้ ในส่วนของแผนงานที่จะนําเสนอขอให้ปรับให้สอดคล้องกับสถานการณ์ปัจจุบัน ที่สามารถช่วยเพิ่มประสิทธิภาพให้กับวิสาหกิจชุมชนได้ เพิ่มประสิทธิภาพในการแปรรูปสินค้าทางการเกษตร เพื่อให้ประชาชนมีรายได้เพิ่มขึ้น การส่งเสริมให้ความรู้แก่เยาวชนคนรุ่นใหม่ถึงคุณค่าประวัติศาสตร์ความเป็นมา และความสําคัญของแหล่งท่องเที่ยวต่าง ๆ ในจังหวัด เพื่อช่วยกันอนุรักษ์และต่อยอดในการพัฒนาแหล่งท่องเที่ยวในพื้นที่ รวมถึงการส่งเสริมการพัฒนาทักษะฝีมือแรงงานให้กับเกษตรได้เท่าทันความรู้ใหม่ ๆ และเกิดการจ้างงานแรงงานจบใหม่ เช่น อาสาสมัครภาคประชาชน ให้เข้ามาช่วยงานด้านทรัพยากรธรรมชาติและสิ่งแวดล้อม เพื่อให้เกิดการกระจายรายได้และกระตุ้นเศรษฐกิจในพื้นที่ จ.สุพรรณบุรี และ จ.นครปฐม ตามนโยบายขับเคลื่อนไทยไปด้วยกันของรัฐบาล
รัฐบาลไทย-ข่าวทำเนียบรัฐบาล-เปิดตัว! โครงการสร้างรายได้ด้วยแฟรนไชส์ฝ่าโควิด-19
วันศุกร์ที่ 23 เมษายน 2564
เปิดตัว! โครงการสร้างรายได้ด้วยแฟรนไชส์ฝ่าโควิด-19
...
ช่วงโควิดแบบนี้ หลายคนอาจได้รับผลกระทบจนรายได้ลดลงหรือถึงขั้นตกงาน ซึ่งรัฐบาลไม่นิ่งนอนใจในเรื่องนี้ จึงเร่งหาวิธีการต่าง ๆ เพื่อบรรเทาความเดือนร้อนของประชาชน ล่าสุด! ได้อนุมัติโครงการ “สร้างรายได้ด้วยแฟรนไชส์ฝ่าโควิด-19” เพื่อกระตุ้นและฟื้นฟูธุรกิจแฟรนไชส์ - SMEs ขนาดเล็ก ให้เกิดการจ้างงาน สร้างอาชีพ สร้างรายได้ให้ประชาชน
.
โดยโครงการนี้จะดําเนินการเป็นเวลา 8 เดือน (พ.ค. – ธ.ค. 64) ตั้งเป้าช่วยเหลือเจ้าของธุรกิจแฟรนไชส์ให้สามารถเข้าถึงแหล่งเงินทุนด้วยสินเชื่อดอกเบี้ยต่ําจากสถาบันการเงินของรัฐและธนาคารพาณิชย์ต่าง ๆ ผ่าน 2 กิจกรรม ดังนี้
1.งานแฟรนไชส์สร้างอาชีพ Road Show 2021 ใน 15 จังหวัดทั่วประเทศ
2.งาน DBD Franchise & SME Expo 2021 ในส่วนกลาง
.
คาดว่าจะมีผู้ว่างงาน ผู้ที่ต้องการลงทุนในธุรกิจแฟรนไชส์ รวมถึงเจ้าของแฟรนไชส์ ได้รับประโยชน์จากโครงการนี้กว่า 10,000 รายเลยทีเดียว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ คอนเฟอเรนซ์ หารือร่วม รองผู้ว่าฯ ระนอง ขับเคลื่อนไทยไปด้วยกัน มุ่งยกระดับคุณภาพชีวิตประชาชน ลดความเหลื่อมล้ำในพื้นที่
วันศุกร์ที่ 23 เมษายน 2564
รมว.สุชาติ คอนเฟอเรนซ์ หารือร่วม รองผู้ว่าฯ ระนอง ขับเคลื่อนไทยไปด้วยกัน มุ่งยกระดับคุณภาพชีวิตประชาชน ลดความเหลื่อมล้ําในพื้นที่
รัฐมนตรีว่าการกระทรวงแรงงาน ประชุมทางไกลผ่านระบบ (Video Conference) ร่วมกับรองผู้ว่าราชการจังหวัดระนอง เร่งเดินหน้านโยบายขับเคลื่อนไทยไปด้วยกัน แก้ปัญหาความเดือดร้อนแก่พี่น้องประชาชน บูรณาการทุกภาคส่วน มุ่งยกระดับคุณภาพชีวิต ลดความเหลื่อมล้ําสอดคล้อง
เมื่อวันที่ 23 เมษายน 2564 เวลา 14.00 น.นายสุชาติ ชมกลิ่น รัฐมนตรีว่าการกระทรวงแรงงานประชุมทางไกลผ่านระบบ Video Conference ร่วมกับจังหวัดระนอง โดยผู้ว่าราชการจังหวัดระนอง มอบหมายให้นายสมจิตร์ เขียนด้วง รองผู้ว่าราชการจังหวัดระนองและคณะกรรมการขับเคลื่อนไทยไปด้วยกันจังหวัดระนองเพื่อหารือการดําเนินงานของคณะกรรมการขับเคลื่อนไทยไปด้วยกัน และแนวทางในการปฏิบัติงานของคณะกรรมการขับเคลื่อนไทยไปด้วยกัน โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน และผู้บริหารระดับสูงกระทรวงแรงงานเข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกํากับดูแลของพล.อ.ประวิตร วงษ์สุวรรณ รองนายกรัฐมนตรีมีความห่วงใยและต้องการยกระดับคุณภาพชีวิตความเป็นอยู่ของพี่น้องคนไทย โดยมอบนโยบายให้ทุกภาคส่วนขับเคลื่อนการแก้ไขปัญหาในระดับพื้นที่ โดยเริ่มจากปัญหาที่เป็นความเดือดร้อนเร่งด่วนเพื่อให้เกิดผลสัมฤทธิ์อย่างเป็นรูปธรรมและรวดเร็วทันเหตุการณ์ ในส่วนของกระทรวงแรงงาน ผมในฐานะรัฐมนตรีว่าการกระทรวงแรงงาน ได้รับมอบหมายจากท่านนายกรัฐมนตรีให้รับผิดชอบแนวคิดการขับเคลื่อนไทยไปด้วยกันระดับพื้นที่จังหวัด จํานวน 3 จังหวัด คือ นนทบุรี ปทุมธานี และระนอง
นายสุชาติกล่าวต่อว่า ในวันนี้จึงถือโอกาสเป็นตัวแทนของรัฐบาล ร่วมรับฟังสภาพปัญหากับคณะกรรมการขับเคลื่อนไทยไปด้วยกันในพื้นที่ จ.ระนอง เพื่อร่วมแก้ไขปัญหาในเชิงพื้นที่ (Area Based) อย่างครอบคลุม และครบทุกมิติ สามารถช่วยเหลือพี่น้องประชาชนในพื้นที่ให้มีคุณภาพชีวิตความเป็นอยู่ที่ดีขึ้นต่อไป
“สําหรับประเด็นด้านแรงงาน จังหวัดระนองมีผู้ใช้แรงงานอยู่ประมาณ 130,000 คน ส่วนใหญ่เป็นแรงงานภาคเกษตร มีแรงงานต่างด้าวที่ได้รับอนุญาตทํางานในจังหวัดระนอง ประมาณ 31,000 คน และกลุ่มที่เดินทางเข้ามาทํางานในลักษณะไป-กลับ หรือตามฤดูกาล ประมาณ 6,000 คน ซึ่งกลุ่มนี้จะได้รับผลกระทบจากสถานการณ์ของโรคโควิด-19 ที่ทําให้ต้องปิดด่านและห้ามแรงงานต่างด้าวเคลื่อนย้ายแรงงานเข้า-ออกพื้นที่โดยกระทรวงแรงงาน พร้อมให้ความช่วยเหลือ ดูแล และร่วมแก้ไขปัญหาต่างๆ ของจังหวัดระนองต่อไป” รมว.แรงงาน กล่าวในตอนท้าย
รัฐบาลไทย-ข่าวทำเนียบรัฐบาล-กรมบัญชีกลางย้ำ! สิทธิสวัสดิการรักษาพยาบาล กรณีเปิด รพ. สนาม รักษาโควิด-19 สามารถเบิกค่ารักษาพยาบาลได้
วันศุกร์ที่ 23 เมษายน 2564
กรมบัญชีกลางย้ํา! สิทธิสวัสดิการรักษาพยาบาล กรณีเปิด รพ. สนาม รักษาโควิด-19 สามารถเบิกค่ารักษาพยาบาลได้
ตามที่สถานการณ์การแพร่ระบาดระลอกใหม่ของโควิด-19 มีจํานวนผู้ติดเชื้อเพิ่มขึ้นอย่างต่อเนื่อง ส่งผลให้สถานพยาบาลของทางราชการไม่เพียงพอต่อการดูแลรักษาผู้ป่วย
นายประภาศ คงเอียด อธิบดีกรมบัญชีกลาง กล่าวว่า ตามที่สถานการณ์การแพร่ระบาดระลอกใหม่ ของโรคติดเชื้อไวรัสโคโรนา 2019 (โควิด-19) มีจํานวนผู้ติดเชื้อเพิ่มขึ้นอย่างต่อเนื่อง ส่งผลให้สถานพยาบาลของทางราชการไม่เพียงพอต่อการดูแลรักษาผู้ป่วย และมีสถานพยาบาลหลายแห่งได้ขอหารือเกี่ยวกับกรณีเปิดสถานที่ดูแลผู้ป่วยเฉพาะกิจ เพื่อรองรับผู้ป่วยที่ติดเชื้อโควิด-19 ว่าสามารถขอใช้สิทธิเบิกค่ารักษาพยาบาลได้หรือไม่ กรมบัญชีกลางได้พิจารณาตามพระราชกฤษฎีกาเงินสวัสดิการเกี่ยวกับการรักษาพยาบาล พ.ศ. 2553 และที่แก้ไขเพิ่มเติม มาตรา 8 วรรคหนึ่ง (1) และวรรคสอง ที่กําหนดให้ผู้มีสิทธิได้รับเงินสวัสดิการเกี่ยวกับการรักษาพยาบาลสําหรับตนเองหรือบุคคลในครอบครัวของตน กรณีเข้ารับการรักษาพยาบาลในสถานพยาบาลของทางราชการทั้งประเภทผู้ป่วยนอกและผู้ป่วยใน โดยให้เป็นไปตามหลักเกณฑ์ ประเภทและอัตราที่กระทรวงการคลังกําหนด ซึ่งตามหลักเกณฑ์และอัตราค่ารักษาพยาบาลประเภทผู้ป่วยนอกและผู้ป่วยในสถานพยาบาลของทางราชการ กรณีผู้มีสิทธิหรือบุคคลในครอบครัวเสี่ยงหรือติดเชื้อไวรัสโคโรนา 2019 ไม่ได้กําหนดเงื่อนไขเกี่ยวกับการขึ้นทะเบียนสถานพยาบาลของทางราชการหรือสถานที่ดูแลผู้ป่วยเฉพาะกิจสําหรับผู้ติดเชื้อโควิด-19 ไว้ ประกอบกับการดําเนินการในเรื่องดังกล่าว เป็นอํานาจการบริหารจัดการของสถานพยาบาลของทางราชการ
“หากสถานพยาบาลของทางราชการมีความจําเป็นต้องเปิดสถานที่ดูแลผู้ป่วยเฉพาะกิจสําหรับผู้ติดเชื้อโควิด-19 เพื่อให้บริการทางการแพทย์ในสถานที่ใดหรือเรียกชื่ออย่างใด สามารถเบิกค่ารักษาพยาบาลจากทางราชการได้ ทั้งนี้ หากมีข้อสงสัย สามารถติดต่อสอบถามรายละเอียดได้ที่ 02 127 7000 ต่อ 6852 6854 4441 หรือ Call center กรมบัญชีกลาง 02 270 6400 ในวัน เวลาราชการ ซึ่งกรมบัญชีกลางมีความห่วงใยทุกภาคส่วนของสังคมในช่วงที่เกิดวิกฤติและขอเป็นกําลังใจให้คนไทยทุกคนมีกําลังใจที่ดีและผ่านพ้นวิกฤตินี้ไปด้วยกัน” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 16 – 22 เมษายน 2564
วันศุกร์ที่ 23 เมษายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 16 – 22 เมษายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 16 – 22 เมษายน 2564 พบการกระทําผิด จํานวน 398 คดี คิดเป็นเงินค่าปรับ 7.13 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 16 – 22 เมษายน 2564) พบว่ามีการกระทําผิด จํานวน 398 คดี คิดเป็นเงินค่าปรับ 7.13 ล้านบาท โดยแยกเป็น สุรา จํานวน 213 คดี ค่าปรับ 1.55 ล้านบาท ยาสูบ จํานวน 124 คดี ค่าปรับ 2.99 ล้านบาท ไพ่ จํานวน 3 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 35 คดี ค่าปรับ 0.83 ล้านบาท รถจักรยานยนต์ จํานวน 13 คดี ค่าปรับ 0.41 ล้านบาท และสินค้าอื่น ๆ จํานวน 10 คดี ค่าปรับ 1.33 ล้านบาท โดยมีของกลางแยกเป็นน้ําสุรา จํานวน 7,006.605 ลิตร ยาสูบ จํานวน 7,781 ซอง ไพ่ จํานวน 118 สํารับ น้ํามันและผลิตภัณฑ์น้ํามัน จํานวน 44,348.000 ลิตร รถจักรยานยนต์ จํานวน 22 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 22 เมษายน 2564 พบว่ามีการกระทําผิด จํานวน 16,287 คดี คิดเป็นเงินค่าปรับ 291.48 ล้านบาท โดยแยกเป็น สุรา จํานวน 9,314 คดี ค่าปรับ 80.89 ล้านบาท ยาสูบ จํานวน 4,673 คดี ค่าปรับ 104.21 ล้านบาท ไพ่ จํานวน 352 คดี ค่าปรับ 5.59 ล้านบาท น้ํามันและผลิตภัณฑ์น้ํามัน จํานวน 724 คดี ค่าปรับ 44.76 ล้านบาท น้ําหอม จํานวน 71 คดี ค่าปรับ 2.70 ล้านบาท รถจักรยานยนต์ จํานวน 799 คดี ค่าปรับ จํานวน 23.26 ล้านบาท และสินค้าอื่น ๆ จํานวน 354 คดี ค่าปรับ 30.07 ล้านบาท โดยมีของกลางแยกเป็นน้ําสุรา จํานวน 313,704.564 ลิตร ยาสูบ จํานวน 322,485 ซอง ไพ่ จํานวน 29,470 สํารับ น้ํามันและผลิตภัณฑ์น้ํามัน จํานวน 1,329,238.000 ลิตร น้ําหอม จํานวน 101,677 ขวด รถจักรยานยนต์ จํานวน 1,492 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมว.สุชาติ ลุยเช็คความพร้อมสถานที่ตรวจโควิด-19 เชิงรุก แก่ผู้ประกันตนจังหวัดพื้นที่สีแดง ก่อนเริ่มตรวจวันที่ 24-30 เม.ย.นี้ ที่วิทยาลัยอาชีวศึกษาปทุมธานี
วันศุกร์ที่ 23 เมษายน 2564
รมว.สุชาติ ลุยเช็คความพร้อมสถานที่ตรวจโควิด-19 เชิงรุก แก่ผู้ประกันตนจังหวัดพื้นที่สีแดง ก่อนเริ่มตรวจวันที่ 24-30 เม.ย.นี้ ที่วิทยาลัยอาชีวศึกษาปทุมธานี
รัฐมนตรีว่าการกระทรวงแรงงาน และคณะลงพื้นที่วิทยาลัยอาชีวศึกษาปทุมธานี ตรวจสอบความพร้อมของสถานที่ตรวจโควิด-19 เชิงรุกแก่ผู้ประกันตน ที่อยู่ในจังหวัดปทุมธานีและใกล้เคียง เพื่อลดความแออัดและอํานวยความสะดวก ก่อนเปิดบริการวันที่ 24-30 เม.ย.นี้
เมื่อวันที่ 23 เมษายน 2564 ที่อาคารโดมอเนกประสงค์ วิทยาลัยอาชีวศึกษาจังหวัดปทุมธานี ตําบลบ้านกลาง อําเภอเมือง จังหวัดปทุมธานี นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการตรวจความพร้อมของสถานที่เพื่อใช้เป็นช่องทางหน่วยบริการตรวจโควิด-19 เชิงรุกเพื่อผู้ประกันตน เพื่อลดความแออัดและอํานวยความสะดวกแก่ผู้ประกันตนในระบบประกันสังคมตามมาตรา 33,39 และ 40 ที่อยู่ในพื้นที่จังหวัดปทุมธานีและละแวกใกล้เคียง โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายชัยวัฒน์ ชื่นโกสุม ผู้ว่าราชการจังหวัดปทุมธานี ดร.ศันสนีย์ สายะสนธิ ผู้อํานวยการวิทยาลัยการอาชีวศึกษาปทุมธานี นายแพทย์ยิ่งเกียรติ ไพศาลอัชพงษ์ ผู้อํานวยการโรงพยาบาลการุญเวช ปทุมธานี พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า พล.อ.ประยุทธ์ จันทร์โอชา นายกรัฐมนตรี มีความห่วงใยผู้ประกันตนจากกรณีการแพร่ระบาดของโควิด -19  จึงกําชับกระทรวงแรงงาน บูรณาการร่วมกับมหาดไทย และ สปสช. เพิ่มช่องทางหรือทางเลือกเพื่อบริการผู้ประกันตนให้ได้รับการตรวจอย่างรวดเร็ว ลดความแออัดหรือรอคิวนาน ในวันนี้ผมในฐานะ รมว.แรงงาน และคณะหน่วยงานที่เกี่ยวข้องจึงได้ลงพื้นที่เพื่อตรวจความพร้อมของสถานที่ที่จะเปิดใช้เป็นช่องทางหน่วยบริการตรวจโควิด-19 เพื่อลดความแออัดและอํานวยความสะดวกแก่ผู้ประกันตนตามมาตรา 33,39 และ 40 ที่อยู่ในพื้นที่ จ.ปทุมธานีและใกล้เคียง
นายสุชาติ กล่าวต่อว่า จังหวัดปทุมธานีมีสถานประกอบการจํานวนมาก ปัจจุบันมีผู้ประกันตนจํานวนประมาณ 605,000 คน และอยู่ในพื้นที่สีแดงที่มีผู้ติดเชื้อโควิด-19 การแพร่ระบาดระลอกใหม่ และยังมีผู้ติดเชื้อโควิด-19 ในพื้นที่เพิ่มขึ้นอย่างต่อเนื่อง ดังนั้นสํานักงานประกันสังคมจังหวัดปทุมธานี จึงได้ร่วมกับวิทยาลัยอาชีวศึกษาจังหวัดปทุมธานี จัดตั้งศูนย์คัดกรองไวรัสโคโรนา 2019 เพื่อผู้ประกันตน โดยมีทีมแพทย์จากโรงพยาบาลการุณเวชปทุมธานี ให้การตรวจคัดกรองแก่ผู้ประกันตนตามมาตรา 33,39 และ 40 ในพื้นที่จังหวัดปทุมธานีและใกล้เคียง เป็นระยะเวลา 7 วัน ตั้งแต่วันที่ 24 – 30 เม.ย. 64 เวลา 08.00 -15.00 น.ทั้งนี้ ผู้ที่ต้องการเข้ารับการตรวจคัดกรองสามารถลงทะเบียนผ่านระบบออนไลน์ได้ที่เว็บไซต์ https://sso.icntracking.com/icntracking/self_register.php โดยคลิกเลือกศูนย์คัดกรองจังหวัดปทุมธานี เพื่อจองคิวตรวจโควิด-19 ซึ่งสามารถรองรับการตรวจได้วันละ 1,000 คน รอบเช้า 500 คน และรอบบ่าย 500 คน
ทั้งนี้ เพื่อดูแลผู้ประกันตนที่ติดเชื้อโควิด-19 ให้ได้รับการตรวจรักษาอย่างรวดเร็ว และเป็นส่วนหนึ่งในการสนับสนุนนโยบายรัฐบาลในการลดการแพร่ระบาดของโควิด-19 ของประเทศอีกทางหนึ่งด้วย
รัฐบาลไทย-ข่าวทำเนียบรัฐบาล-กระทรวงแรงงาน เผยปีงบ 64 คนหางานได้บรรจุงานทั่วประเทศแล้ว 152,158 คน
วันศุกร์ที่ 23 เมษายน 2564
กระทรวงแรงงาน เผยปีงบ 64 คนหางานได้บรรจุงานทั่วประเทศแล้ว 152,158 คน
รัฐมนตรีว่าการกระทรวงแรงงาน เผยยอดผู้สมัครงานใช้บริการหางาน 191,564 คน บรรจุงานแล้ว 152,158 คน หรือร้อยละ 79.43 แนะสมัครด้วยตนเองผ่านเว็บ smartjob สะดวก ไม่มีค่าใช้จ่าย ลดความเสี่ยงจากการเดินทาง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ห่วงใยสถานการณ์การว่างงานของคนไทยในช่วงการแพร่ระบาดของโรคโควิด – 19 อย่างมาก ในฐานะรัฐมนตรีว่าการกระทรวงแรงงาน ทราบสถานการณ์เป็นอย่างดีและไม่เคยนิ่งนอนใจ ได้กําชับข้าราชการ เจ้าหน้าที่ที่เกี่ยวข้องโดยตลอดว่า ยิ่งมีคนว่างงานมากขึ้น เจ้าหน้าที่ของเรายิ่งต้องทํางานให้หนักขึ้น เพื่อให้คนไทยมีงานทํา มีรายได้ สามารถรับมือจนวิกฤติโควิด-19 นี้ผ่านพ้นไป
“จากสถิติผู้สมัครงานที่ใช้บริการจัดหางานกับกรมการจัดหางานในปีงบประมาณ 2564 ที่ผ่านมา (ตุลาคม 2563 – มีนาคม 2564 ) มีผู้ใช้บริการทั้งสิ้น 191,564 คน ได้รับการบรรจุงาน 152,158 คน หรือร้อยละ 79.43 แบ่งเป็นใช้บริการ ณ พื้นที่กรุงเทพมหานคร 39,495 คน บรรจุ 31,948 คน หรือร้อยละ 80.89 ปริมณฑล 19,075 คน บรรจุ 14,773 คน หรือร้อยละ 77.45 ภาคกลาง 47,708 คน บรรจุ 42,163 คน หรือร้อยละ 88.38 ภาคเหนือ 26,827 คน บรรจุ 21,509 คน หรือร้อยละ 80.18 ภาคตะวันออกเฉียงเหนือ 30,540 คน บรรจุ 22,344 คน หรือร้อยละ 73.16 และ ภาคใต้ 27,919 คน บรรจุ 19,421 คน หรือร้อยละ 69.56 โดยสามารถใช้บริการจัดหางาน ณ พื้นที่ที่ต้องการทํางานหรือเลือกสมัครงานผ่านช่องทางการให้บริการจัดหางานรูปแบบออนไลน์ด้วยตนเองได้ที่เว็บไซต์ smartjob.doe.go.th หรือ ไทยมีงานทํา.com ได้ตามที่สะดวก โดยไม่มีค่าใช้จ่าย สะดวกรวดเร็ว และลดความเสี่ยงของโรคโควิด – 19 จากการเดินทางไปที่สาธารณะ ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า ได้สั่งการ ผู้อํานวยการสํานักงานจัดหางานกรุงเทพมหานครพื้นที่ 1-10 และจัดหางานจังหวัดทุกจังหวัดให้บริการประชาชนที่ว่างงาน ผู้ที่ต้องการเปลี่ยนงาน กลุ่มเปราะบาง ตลอดจนผู้ต้องการหางานทําทุกคนอย่างเท่าเทียมกัน โดยคํานึงถึงความลําบากของคนหางานให้มาก
“ทั้งนี้ กรมการจัดหางานมีการนําบริการที่ครอบคลุมภารกิจทุกด้านของกรมการจัดหางาน เข้าหาประชาชนที่ขาดโอกาสในการเข้าถึงแหล่งบริการของรัฐ ทั้งด้านข้อมูลข่าวสารตลาดแรงงาน การให้บริการจัดหางาน รวมทั้งการแนะแนวอาชีพ แนวทางการประกอบอาชีพอิสระ และฝึกอาชีพอิสระ ที่เน้นการให้บริการตรงถึงระดับตําบล ชุมชน และครัวเรือนที่ยากจน โครงการจัดหางานเชิงรุกเพื่อการพัฒนาเขตพัฒนาพิเศษภาคตะวันออก ศูนย์บริการจัดหางาน Part – Time โครงการส่งเสริมการจ้างงานใหม่สําหรับผู้จบการศึกษาใหม่โดยภาครัฐและเอกชน (Co-Payment) ตลอดจนสนับสนุนเงินกู้โดยคิดดอกเบี้ย 0% แก่กลุ่มผู้รับงานไปทําที่บ้าน” นายไพโรจน์ฯ กล่าว
รัฐบาลไทย-ข่าวทำเนียบรัฐบาล-สรรพากรแจงมีผู้ยื่นแบบภาษีบุคคลธรรมดา ภงด.90 และ ภ.ง.ด.91 แล้วมากกว่า 7.42 ล้านฉบับ ซึ่งมากกว่าร้อยละ 90 ยื่นผ่านอินเทอร์เน็ตเพราะง่าย สะดวก ปลอดภัยห่างไกล COVID-19
วันศุกร์ที่ 23 เมษายน 2564
สรรพากรแจงมีผู้ยื่นแบบภาษีบุคคลธรรมดา ภงด.90 และ ภ.ง.ด.91 แล้วมากกว่า 7.42 ล้านฉบับ ซึ่งมากกว่าร้อยละ 90 ยื่นผ่านอินเทอร์เน็ตเพราะง่าย สะดวก ปลอดภัยห่างไกล COVID-19
กรมสรรพากรเปิดเผยยอดการยื่นแบบฯ ภาษีเงินได้บุคคลธรรมดาภ.ง.ด.90 และภ.ง.ด.91ประจําปีภาษี 2563 ตั้งแต่ 1 มกราคม –18 เมษายน 2564 มีผู้ยื่นแบบฯ แล้ว 7,428,132 ฉบับมากกว่าร้อยละ 90 ใช้บริการยื่นผ่านอินเทอร์เน็ต เนื่องจากใช้งานง่าย สะดวกรวดเร็ว ยื่นได้ทุกที่
กรมสรรพากรเปิดเผยยอดการยื่นแบบฯ ภาษีเงินได้บุคคลธรรมดาภ.ง.ด.90 และภ.ง.ด.91ประจําปีภาษี 2563 ตั้งแต่ 1 มกราคม –18 เมษายน 2564 มีผู้ยื่นแบบฯ แล้ว 7,428,132 ฉบับมากกว่าร้อยละ 90 ใช้บริการยื่นผ่านอินเทอร์เน็ต เนื่องจากใช้งานง่าย สะดวกรวดเร็ว ยื่นได้ทุกที่ทุกเวลาโดยปีนี้ได้ขยายเวลายื่นแบบฯ ให้เฉพาะการยื่นผ่านอินเตอร์เน็ตถึงวันที่ 30 มิถุนายน 2564และสามารถทําธุรกรรมภาษีที่บ้าน(TAX from Home) เพื่อความปลอดภัย และลดการแพร่ระบาดของโรคติดเชื้อไวรัสโคโรนา2019(COVID - 19)
นางสมหมายศิริอุดมเศรษฐที่ปรึกษาด้านยุทธศาสตร์การจัดเก็บภาษี(กลุ่มธุรกิจพลังงาน) ในฐานะโฆษกกรมสรรพากรเปิดเผยว่า“ตั้งแต่วันที่ 1 มกราคม - 18 เมษายน 2564 มีผู้เสียภาษียื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 ประจําปีภาษี 2563 แล้ว รวมจํานวน 7,428,132 ฉบับแยกเป็นการยื่นผ่านอินเตอร์เน็ตจํานวน 6,707,208 ฉบับ (ร้อยละ 90.29 )ยื่นด้วยแบบกระดาษจํานวน 720,924 ฉบับ(ร้อยละ 9.71)โดยแบ่งเป็น
การยื่นแบบฯ ภงด.90 รวมจํานวน 1,782,516 ฉบับ เป็นการยื่นผ่านอินเตอร์เน็ตจํานวน 1,351,756 ฉบับ และยื่นด้วยแบบกระดาษจํานวน 430,760 ฉบับ
การยื่นแบบฯ ภงด.91 รวมจํานวน 5,645,616 ฉบับ เป็นการยื่นผ่านอินเตอร์เน็ตจํานวน 5,355,452 ฉบับ และยื่นด้วยแบบกระดาษจํานวน 290,164 ฉบับ
โดยผู้เสียภาษีร้อยละ 90.29 ใช้บริการยื่นแบบผ่านอินเทอร์เน็ตเนื่องจากกรมสรรพากรได้พัฒนาเว็บไซด์และปรับปรุงช่องทางการยื่นแบบฯ ใหม่ ช่วยให้ผู้เสียภาษียื่นแบบฯได้ง่าย สะดวก รวดเร็วยิ่งขึ้น และปีนี้กรมสรรพากรได้ขยายเวลาการยื่นแบบ ภ.ง.ด.90 และ ภ.ง.ด.91 ออกไปจนถึงวันที่ 30 มิถุนายน 2564 โดยให้เฉพาะการยื่นแบบผ่านอินเทอร์เน็ต จึงขอเชิญชวนผู้ที่ยังไม่ได้ยื่นแบบฯ ใช้บริการได้ที่เว็บไซต์กรมสรรพากรwww.rd.go.thซึ่งเป็นส่วนหนึ่งของการส่งเสริมให้เข้าถึงการทําธุรกรรมภาษีที่บ้าน (TAX from Home) ในทุกมิติได้ง่ายที่สุดไม่ว่าจะอยู่ที่บ้านหรือที่ใด ทั้งการลงทะเบียน การยื่นแบบฯการชําระภาษี รวมทั้งการสอบถามการขอคืนภาษี”
โฆษกกรมสรรพากรกล่าวเพิ่มเติมว่า“ในช่วงที่ยังมีการแพร่ระบาดของโรคติดเชื้อไวรัสโคโรนา 2019 (COVID - 19)การทําธุรกรรมภาษีที่บ้าน(TAX from Home) เป็นตัวช่วยที่ดีสําหรับผู้เสียภาษีทุกท่านให้ได้รับความสะดวกปลอดภัยไม่ต้องเดินทางช่วยให้มีการเว้นระยะห่างทางสังคม (Social Distancing)ซึ่งเป็นส่วนหนึ่งที่ช่วยลดการแพร่ระบาดของ COVID - 19ในขณะนี้ได้เป็นอย่างดี”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-วธ.จัดพิธีบำเพ็ญกุศลอุทิศถวายสมเด็จพระบูรพมหากษัตริยาธิราช นิทรรศการเทิดพระเกียรติพระมหากษัตริย์ราชวงศ์จักรี ๑๐ รัชกาล สยามพารากอน
วันพฤหัสบดีที่ 22 เมษายน 2564
วธ.จัดพิธีบําเพ็ญกุศลอุทิศถวายสมเด็จพระบูรพมหากษัตริยาธิราช นิทรรศการเทิดพระเกียรติพระมหากษัตริย์ราชวงศ์จักรี ๑๐ รัชกาล สยามพารากอน
กระทรวงวัตฒธรรมร่วมกับศูนย์การค้าสยามพารากอน จัด “นิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล” ระหว่างวันที่ ๒๑-๓๐ เม.ย.๒๕๖๔ ที่ศูนย์การค้าสยามพารากอน กรุงเทพฯ
วันที่ ๒๑ เมษายน ๒๕๖๔ ที่วัดพระเชตุพนวิมลมังคลารามราชวรมหาวิหาร กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เป็นประธานพิธีบําเพ็ญกุศลอุทิศถวายสมเด็จพระบูรพมหากษัตริยาธิราช และพิธีเจริญพระพุทธมนต์ และตักบาตรพระสงฆ์ เนื่องในโอกาสครบรอบ ๒๓๙ ปีแห่งการสถาปนากรุงรัตนโกสินทร์ ซึ่งเป็นหนึ่งในกิจกรรมของาน“ใต้ร่มพระบารมี ๒๓๙ ปี กรุงรัตนโกสินทร์” หลังจากนั้น รมว.วธ.เป็นประธานพิธีบวงสรวงสมเด็จพระบูรพมหากษัตริยาธิราช ณ พิพิธภัณฑสถานแห่งชาติ พระนคร โดยมีดร.ยุพา ทวีวัฒนะกิจบวร ปลัดกระทรวงวัฒนธรรม ผู้บริหารและข้าราชการกระทรวงวัฒนธรรม เข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า รัฐบาลโดยกระทรวงวัฒนธรรม(วธ.)มีนโยบายเทิดทูนสถาบันชาติ ศาสนา พระมหากษัตริย์และทํานุบํารุงศาสนา ศิลปะ วัฒนธรรมเนื่องในโอกาสครบรอบ ๒๓๙ ปี แห่งการสถาปนากรุงรัตนโกสินทร์ จึงจัดกิจกรรมทางศาสนาขึ้นและวธ.ร่วมกับศูนย์การค้าสยามพารากอน จัด “นิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล” ระหว่างวันที่ ๒๑ -๓๐ เม.ย.๒๕๖๔ ที่ศูนย์การค้าสยามพารากอน กรุงเทพฯ เพื่อน้อมรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรีที่ทรงสถาปนากรุงรัตนโกสินทร์ เมื่อวันที่ ๒๑ เมษายน พ.ศ. ๒๓๒๕ และเทิดพระเกียรติพระมหากษัตริย์ไทยทุกพระองค์แห่งราชวงศ์จักรี
รัฐมนตรีว่าการกระทรวงวัฒนธรรม กล่าวอีกว่า ภายในนิทรรศการประกอบด้วย ส่วนที่ ๑ นิทรรศการเทิดพระเกียรติพระมหากษัตริย์แห่งราชวงศ์จักรี จัดแสดงพระราชประวัติและพระราชกรณียกิจ ส่วนที่ ๒ การฉายภาพสามมิติในระบบ panorama mapping เพื่อน้อมรําลึกและเทิดพระเกียรติในพระมหากรุณาธิคุณอันหาที่สุดมิได้ที่ได้ทรงพระราชทาน ความเจริญรุ่งเรือง ความสุขสงบร่มเย็นแก่ปวงประชาชาวไทย ในชื่อชุด “อเนกอนันต์เลิศหล้าอาณาจักรไทย” ส่วนที่ ๓ นิทรรศการภาพเก่าเล่าเรื่องกรุงรัตนโกสินทร์ ชมภาพที่หาดูได้ยาก จากสํานักหอจดหมายเหตุแห่งชาติ กรมศิลปากร ที่ถ่ายทอดวิถีชีวิต วัฒนธรรม ความสุขของคนไทย ซึ่งการจัดกิจกรรมต่างๆ รวมทั้งการจัดนิทรรศการครั้งนี้ได้ดําเนินการตามมาตรการป้องกันการระบาดของโรคเชื้อไวรัสโคโรนา2019 (โควิด-19) อย่างเคร่งครัด ทั้งนี้ สอบถามรายเพิ่มเติมได้ที่สายด่วนวัฒนธรรม โทร.๑๗๖๕